Afidant
Afidant () ime je više ličnosti u grčkoj mitologiji.

 Afidant, sin Arkadov, koga je rodila ili nimfa Erato ili Leanira ili Meganira, kći Krokonova, ili Hrisopelija, brat Elatov i Azanov. Nakon očeve smrti postao je kralj u Tegeji. Imao je sina Aleja i kćerku Stenebeju.
 Afidant, sin Polipemona, iz Alibanta. U Odiseji, nakon što je pobio Penelopine prosce, Odisej odlazi da vidi Laerta i prvo se predstavlja kao Eperit, sin ovog Afidanta.
 Afidant, jedan od kentaura, koji je prisutvovao svadbi Piritoja i Hipodamije. 
 Afidant, kralj po kome su neki Mološani nazvani Afidanćanima.
 Afidant, atinski kralj, sin Oksintov. Vladao je samo godinu dana (1135–1135, prema Evsevijevoj hronologiji), a onda ga je ubio njegov brat Timet, koji ga je i nasledio na prestolu. Tokom Afidantove vladavine Atinjani su dobili savet Zevsovog proročišta u Dodoni da ne ubijaki Lakedemonjane kad ovi budu potražili utočište na Areopagu. Atinjani su se setili tog proročanstva krajem vladavine Kodra, sina Melanta, naslednika Timetovog; nakon Kodrove smrti većina Peloponežana odustala je od pohoda i povukla se iz Atike, ali su neki Lakedemonjani već ušli u grad i, videvši da su usamljeni, potražili su utočište na Areopagu; Atinjani su ih pustili da idu, ali su kasnije Kilon i njegovi ljudi, koji su zauzeli Akropolj, bili pogubljeni, iako su se sklonili kod žrtvenika boginje Atene.

Reference 

Kraljevi u grčkoj mitologiji
Kraljevi Atene